|  |  |  |
| --- | --- | --- |
| **ACADEMIA DE ŞTIINŢE****A MOLDOVEI****SECŢIA ŞTIINŢE ALE VIEȚII****Bd. Ştefan cel Mare 1****MD-2001, Chişinău, Republica Moldova****Tel/Fax: /373-22/ 27-07-57****E-mail:** **sectiamed@asm.md** | antet | **ACADEMY OF SCIENCES****OF MOLDOVA** **SECTION LIFE SCIENCES****Stefan cel Mare Ave., 1****MD-2001 Chisinau, Republic of Moldova****Tel/Fax: /373-22/ 27-07-57****E-mail:** **sectiamed@asm.md** |

**AVIZ**

**asupra rezultatelor proiectului de cercetare instituțional 15.817.04.29A „Aspecte medico-sociale, microbiologice și imunogenetice a tuberculozei dezvoltate în focar” pentru anul 2019, perfectat în baza procesului-verbal al Biroului Secției Științe ale Vieții a AŞM nr. 4 din 01.04.2020**

**S-a discutat**: Cu privire la audierea raportului proiectului de cercetare instituțional 15.817.04.29A „Aspecte medico-sociale, microbiologice și imunogenetice a tuberculozei dezvoltate în focar”, dr. Tudor Elena, Institutul de Ftiziopneumologie ”Chiril Draganiuc”.

**S-a decis:**  În baza audierii raportului prezentat de directorul de proiect, având în vedere avizul pozitiv al expertului independent, raportul pe proiectul instituțional 15.817.04.29A „Aspecte medico-sociale, microbiologice și imunogenetice a tuberculozei dezvoltate în focar” este acceptat cu calificativul general „**Raport acceptat**”.

*Noutate si valoarea rezultatelor științifice* – ”înaltă”. Studiul realizat este prima analiză a cazurilor de tuberculoză dezvoltată în focar, caz secundar, prin studierea unor factori medico-sociali, evaluarea particularităților de evoluţie, formă şi durata dezvoltării tuberculozei, a spectrului de rezistenţă și a genotipului M. tuberculosis, cercetarea structurii focarului intradomiciliar de tuberculoză în perioada de postnotificare. Pentru prima dată la populația din Republica Moldova s-a studiat rolul factorilor medico-sociali și imunogenetici de rezistenţă/predispoziţie la TB.

*Aplicarea practică*  a rezultatelor – pozitivă. Cunoașterea particularităților evoluției focarului intradomiciliar de tuberculoză și în perioada postnotificare vor contribui la elaborarea unor măsuri eficiente de prevenție a bolii și la eficientizarea activităților în focar. Identificarea, până la manifestarea clinică a bolii, a genelor care determină rezistență/predispunere la tuberculoză, va da posibilitate de a determina grupele de risc, a organiza monitorizarea și la necesitate de a aplica măsuri argumentate de profilaxie individuală.

*Participarea tinerilor* este suficientă.

*Participarea în proiecte internaționale* este pozitivă. În decursul realizării proiectului au fost inițiate noi colaborări internaționale.

*Infrastructura și echipamentul de cercetare utilizat* – a fost utilizată infrastructura și echipamentul de cercetare ale Institutului de Ftiziopneumologie ”Chiril Draganiuc”.

Vicepreședinte al AȘM,

conducătorul Secției Științe

ale Vieții a AȘM, acad. Boris GAINA

Secretar științific al SȘV,

doctor Leonid CHIȘLARU